Mitu suve ja kevadet

"Mitu suve ja kevadet" on Jaan Kaplinski üheteistkümnes luulekogu. See ilmus Tallinnas 1995. aastal.

 Ilmumine ja vastuvõtt 
"Mitu suve ja kevadet" ilmus kirjastuselt Vagabund pehmes köites väljaandena, mille kujunduses on kasutatud hiina kalligraafiat. Pealkirjaks on esimese luuletuse esimesed sõnad. Tiitellehel pealkirja kõrval seisab: "Kai Pu lini ja Su Dong po luulet ja märkmeid. Kirjutas, tõlkis ja pani kokku Jaan Kaplinski. Kalligraafia Peng Lin." 

Raamatus on 64 Kaplinski luuletust eesti keeles, 20 Su Dungpo (Su Shi) luuletust Kaplinski eestikeelses tõlkes, kolm Kaplinski luuletust autori hiinakeelses tõlkes ja kolm Su Dungpo teksti hiina keeles. Kõik Kaplinski tekstid on dateeritud, hõlmates ajavahemikku 1992–1995. Su Dungpo tekstid on pärit 11.-12. sajandist.

Kriitikas märkis Andres Langemets, et Kaplinski luule on "juba mõnda aega olnud esijoones filosoofiline", aga seejuures mitte hämar, vaid "selge ja mägijõelikult läbipaistev". "See on luulepäevik Kaplinski poliitilise tegutsemise kõrgpäevilt ja ime küll, et niisugune tegutsemine ta luulevõimet ei moonutanud ega halvanud... Põhitoon on kogu aeg üks. See ei ole palavikuline prohvetihääl, mida ehk ajuti katsetas noor Kaplinski, vaid üsna didaktiline ja kanooniline eluõpetus meile, mõistmatuile ja äraeksinuile Eestimaa lugejaile. Muistse Hiina eeskujul."Andres Langemets, "Kai Pu lini luulepäevik". Looming 1996, nr 2, lk 274. 

Luuleülevaates kirjutas Paula Sering, et "Kai Pu lini ja Kaplinski eluloo ühisjooned lubavad eeldada isikute samasust" ning et Kai Pu lin näib kõnelevat "eemalolijatega, kellega ilmsi kokku ei saa; ta nagu saadaks neile – liblikaile, ammusurnud hiina luuletajaile, esimestele inimestele Aafrikas – sõnumeid siitpoolt."Paula Sering, "Luuletaja läheb ära". Looming 1996, nr 4, lk 518-519. Hasso Krull leidis, et Kaplinski kirjutab selles kogus "uuesti ümber Kaplinskit... ta kirjutab iseenda teksti palimpsestile enese teksti uuesti", justkui kirjutades "ennast vähemaks". "Kaplinski vaatab end Hiinast, asetab end Hiina teljestikku ja võrdleb Su Dong po'ga – kuid sellega ei muutu ta "hiinlaseks", vaid vastupidi, veelgi rohkem endaks, on korraga hiina Kaplinski, eesti Kaplinski ja kaplinski Kaplinski."Hasso Krull, "Kaplinski liikumine". Vikerkaar 1996, nr 7, lk 79.

 Autori selgitusi 
Kaplinski ise seletab oma luulekogu kahe pooluse suhet sama raamatu saatesõnas: "Selles raamatus on kahe autori tekste, kelle eluaega siin põrmuilmas lahutab 900 aastat ja elupaiku ligi 6000 kilomeetrit ehk üle 10 000 lii." Kai Pu lini sünniajaks määrab ta Geng cheni (lohe-) aasta 12. kuu 20 päeva, sünnikohaks Tartu linna. Võrreldes Kai Pu lini hiina luuletaja Su Dong poga, arvab ta, et Kai Pu lini "kirjanduslikud ja poliitilised saavutused on olnud palju tagasihoidlikumad kui hiinlasel, kuigi ka tema on olnud kõrges rahvaesindaja ametis". Hiinas reisides olevat ta ühes Guangzhou templis näinud ka hiinlase käega kirjutatud märke. Peale luuletamise ühendavat mõlemat kiindumus zen-budismi.

 Luuletused 
Kai Pu Lini luuletusi ja märkmeid
 Mitu suve ja kevadet täis laulu ja revolutsiooni
 Käisin naabri pool
 Hommikul tutvustati mind president Mitterrandile
 Öölinnud ja nahkhiired lendavad hääletult
 Meri ei taha lainetada
 Jumal on lahkunud
 Päeval veeti teele kruusa
 Soome raadios räägiti Tiananmeni veresaunast
 Vihmavõimalus
 Tervet keha pole olemas
 Inimsoo iidne unistus
 Linn sumiseb
 Sama naljakas ikka
 Laev libiseb põhja poole
 On mõõn
 Kõike teed kord viimast korda
 Meri on nagu suur veski
 Liivarand
 Loputasin tiigil pesu
 Õhtu tuleb ja maa ja mets saavad kokku
 Mina olen
 Pilvealune südasügise-pärastlõuna
 Vihma sajab jälle
 Maailma kese on siinsamas
 Savijumal tahab tulla tagasi ajaloo näitelavale
 Lund on vähe
 Mu luuletused ei ole tihti luuletused
 Ikka vähem on ruumi lennata
 On loomi, kes märgivad oma teed ja territooriumid kusega
 Ikka enam tühja juttu
 Oled nädala eemal poliitikast
 Pool aastat on läbi
 Nägin põllutee ääres vilja sees eemalt midagi valget
 Ilm muutus üle öö
 Märkasin äkki õues traktori rataste ees üht kurereha õit
 Maailm on üksainus sündmus
 Mu kodu on ilus ilm
 Käisin südaöösi jalutamas
 Läbi hommiku-une
 Avasin vene-hiina sõnaraamatu kaane
 Nii see võis olla
 Silmad on nõrgaks jäänud Poliitiliselt-poeetiliselt
 Uni – varjatud tarkus või varjatud totrus
 Olen mõeld, et mõtlen surmast
 See ei olnd udu
 Kõik äkki vait
 Lõin katust
 Soe tuul tuleb läbi viinapuuväätide
 Kui Jumal on sinuga kõnelnud
 Tallinn on külm nagu terve Eestimaa
 Pole kunagi varem olnd nii nukker selle pärast
 Mul ei ole oma maad ega taevast
 Terve linn on jääs
 Vaatasin Toompea aknast
 Vaatasin fotosid
 Hakiparv
 Tulin jala südalinnast koju
 Tõelus on
 Olen pilvedest
 Miski ei kao
 Hilisõhtusel
 Öö süda lööb külmas aeglasemini
 Rong sõidab Tartust Tallinna
 Öö tuleb idast
Su Dong Po luulet ja märkmeid
 Minu looming on nagu ohtraveeline allikas
 Pärast kukelaulu lahkun Hangzhoust
 Keha viibib siin maailmas nagu unes
 Ränduri laul, nutt kõnnumaal
 Öeldagu: mu luuletused on tahumatud
 Purjuspäi tõusen mööda kõrkjates nõlva
 Tuuleõhk sahiseb vesiriisis ja pilliroos
 Poolik kuu jäänd rippuma raagus tung-puusse
 Tuul ja lained lakkavad
 Kaljukana taeva all
 Siis kui Yu Ke maalis bambust
 Nägin unes: olen jälle koolis
 Tunamullu elasin ida pool jõge
 Kui olin saabund Hainanile
 Ji mao aasta laternapühal ma olin Danzhous
 Elaval veel on vaja elavat tuld
 Oleme jõudmas Qu He'le
 Seitse aastat tulekuid-minekuid
 Tahtsin veeta vanaduspäevad külas Hainanil
 Lu Shani uduvine

Viited

Kategooria:Jaan Kaplinski teosed
Mitu suve ja kevadet
Kategooria:1995. aasta Eestis‎
Kategooria:1995. aasta kirjandusteosed